CELEX: 62009TN0163
Language: sk
Date: 2009-04-16 00:00:00
Title: Vec T-163/09: Žaloba podaná 16. apríla 2009 — Martinet/Komisia

20.6.2009   
            
            
               SK
            
            
               Úradný vestník Európskej únie
            
            
               C 141/56
            
         Žaloba podaná 16. apríla 2009 — Martinet/Komisia
   (Vec T-163/09)
   2009/C 141/113
   Jazyk konania: francúzština
   
      Účastníci konania
   
   
      Žalobca: Yvon Martinet (Paríž, Francúzsko) (v zastúpení: J.-L. Fourgoux, advokát)
   
      Žalovaná: Komisia Európskych spoločenstiev
   
      Návrhy žalobcu
   
   
               —
            
            
               zrušiť rozhodnutie o odmietnutí kandidatúry pána Martineta na miesto náhradníka člena odvolacej rady Európskej chemickej agentúry,
            
         
               —
            
            
               zaviazať Európsku komisiu, Generálne riaditeľstvo pre podniky a priemysel, Výbor pre predbežný výber odvolacej rady Európskej chemickej agentúry, uskutočniť skutočné a vecné preskúmanie kandidatúry pána Martineta ako naturálnu náhradu za ujmu spôsobenú stratou príležitosti,
            
         
               —
            
            
               v každom prípade, zaviazať Európsku komisiu, Generálne riaditeľstvo pre podniky a priemysel, Výbor pre predbežný výber odvolacej rady Európskej chemickej agentúry, na náhradu všetkých trov konania.
            
         
      Žalobné dôvody a hlavné tvrdenia
   
   Žalobca navrhuje zrušiť rozhodnutie Komisie o odmietnutí jeho kandidatúry na miesto náhradníka člena odvolacej rady Európskej chemickej agentúry (ECHA) z dôvodu, že jeho kandidatúra nebola braná do úvahy, keďže nebola doručená službe zodpovednej za postup výberu, lebo bola zaslaná podpredsedovi Komisie G. Verheugenovi na adresu, ktorá sa líšila od presnej adresy uvedenej vo výzve na vyjadrenie záujmu uverejnenej v Úradnom vestníku Európskej únie, C 41 A, 2008, s. 8.
   Na podporu svojej žaloby žalobca vo vzťahu k návrhu na zrušenie uvádza:
   
               —
            
            
               napadnuté rozhodnutie nevyhovuje povinnosti odôvodnenia, ktorá predstavuje podstatnú formálnu náležitosť, ktorá musí byť dodržaná,
            
         
               —
            
            
               napadnuté rozhodnutie sa opiera o nesprávny skutkový stav, keďže kandidatúra bola zaslaná na adresu uvedenú vo výzve na predkladanie kandidatúr,
            
         
               —
            
            
               boli porušené zásady riadnej správy vecí verejných a rovnosti šancí uchádzačov, keďže kandidatúra žalobcu nebola preskúmaná.